# Adventti

### Wikipedia

Adventti (lat. adventus Domini, "Herran saapuminen / tuleminen") tarkoittaa kirkkovuoden ensimmäisiä viikkoja joulun edellä. Kirkkovuosi alkaa ensimmäisestä adventtisunnuntaista. Adventtisunnuntait ovat neljä joulua edeltävää sunnuntaita.

Adventtia edeltää edellisen kirkkovuoden viimeinen sunnuntai eli tuomiosunnuntai. Ensimmäisestä adventtisunnuntaista alkaa paasto eli valmistautuminen kirkolliseen juhlakauteen. Siksi sekä adventtiaikana että pääsiäistä edeltävänä aikana liturginen väri kirkoissa on yleensä violetti. Adventtiaikaa seuraa 12 päivää kestävä jouluaika (joulupäivästä loppiaiseen).

Adventti tarkoittaa herran saapumista ja sanotaan että adventtiaika valmistaa meitä jouluun. Keskiajan lopulla läntiseen kristikuntaan tuli käytäntö, jonka mukaan kirkkovuosi alkaa aina ensimmäisestä adventtisunnuntaista. Adventtisunnuntait ovat kaikki neljä sunnuntaita, jotka ovat ennen joulua. Ennen vanhaan ensimmäisen adventtisunnuntain jälkeisenä maanantaina, alkoi jouluaattoon saakka ulottuva paasto, jota kutsuttiin adventtipaastoksi. Jotkut kutsuivat sitä myös pieneksi paastoksi, ettei kukaan sekoita sitä pääsiäistä edeltävään suureen paastoon. Paasto järjestetään, koska halutaan valmistautua kirkolliseen juhlakauteen. Tämän takia sekä adventtiaikana että ennen pääsiäistä liturginen väri kirkoissa on yleensä violetti. Adventtiajan jälkeen tulee 12 päivän kestävä jouluaika, joka kestää joulupäivästä loppiaiseen.

Ensimmäinen adventtisunnuntai, nöyrtymisen adventti (Adventus humiliationis) on yksi suosituimmista juhlapyhistä. Perinteen mukaan evankeliumina on palmusunnuntaihin kuuluva kertomus Jeesuksesta, joka ratsastaa aasilla Jerusalemiin. Siten adventti liittyy palmusunnuntain ja pääsiäisen tapahtumiin. Ajan kuluessa ensimmäisestä adventtisunnuntaista on tullut ilonjuhla, johon kuuluu tärkeä sävellys Hoosianna-hymni. Hymnin sävelsi saksalainen Vogler 1700-luvun lopulla ja se esitettiin suomessa ensimmäistä kertaa vuonna 1807. Hoosianna! – huudahdus on oikeastaan rukous joka tarkoittaa ”oi auta, pelasta!”, mutta jo ennen Jeesusta sitä pidettiin yleisenä juhlahuutona ja riemunilmauksena. Suomen evankelis-luterilainen Kirkkovuosi alkaa ensimmäisestä adventista.

Toisen adventtisunnuntain, kunnian adventti (Adventus glorificationis), aiheena on Kristuksen tuleminen kunniassaan aikojen lopulla (eli siis toinen tuleminen).

Kolmantena adventtisunnuntaina, hengen adventtina (Adventus spiritualis), puhutaan Johannes Kastajasta ja hänen kehotuksestansa katumukseen ja parannukseen.

Neljäs adventtisunnuntai, pyhä adventti (Adventus sanctificationis), on niin kuin monilla muilla kirkoilla, omistettu Suomen evankelis-luterilaisessa kirkossa vuodesta 2000 alkaen Marialle, Herran äidille, jotta se erottuisi selkeämmin kolmannesta adventista.

| Tämä uskontoihin liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/d/v/Adventti.html

Luokat: Uskontotyngät | Kirkkovuosi | Kristilliset juhlapäivät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- 日本語
- Nederlands
- Norsk (bokmål)
- Svenska